text:
दरभंगा जिलान्तर्गत जाले प्रखंडके खड़का-बसंतके रहनिहार श्री सत्यनारायण झा ‘सुमन’ (जन्म
3 मार्च, 1948) अपन जमानाक प्रसिद्ध आ लोकप्रिय मैथिली गायक छैथ। सम्प्रति, सुमन
जी मुजफ़्फ़रपुर, सीतामढी, दरभंगा आ मधुबनी , चारू जिलाक सीमान पर बसल खड़का-बसंतमे अपन
गायनक बले मिथिलाक एहि क्षेत्रकें मिथिला-मैथिलीक सांस्कृतिक गतिविधिसं सजग रखने
छैथ। युवा कवि, कला, साहित्य, संस्कृतिप्रेमी भास्कर जीक संग भेल हुनक साक्षात्कारक किछु
अंश-
गायन दिस अहांक रुझान कोना आ कहिया भेल?
गीत-संगीतमे हमर रुचि बाल्यकालहिं सं छल। दोस महीमक संग कहीं बुलैत, बैसत वा
खेलैत काल निरन्तर गबैत रही। मित्र-मंडलीसं सतति प्रोत्साहन आ उत्साह्बर्धन भेटैत
रहय। स्थानीय आ स्कूल स्तर पर गाबय लगलहुं। जहन हम छट्ठा वर्गमे रही त’ पहिल बेर
द्वारिका नाथ हाई स्कूलमे स्वागत गान गेने रही। उत्कृष्ट प्रदर्शनके फ़लस्वरुप हमरा
पुरस्कृत कएल गेल छल। हमर प्रिय गीतकार-गायक रबीन्द्र-महेन्द्र प्रेरणास्रोत छ्लैथ।
गायन क्षेत्रमे अहां ‘सुमनजी’क उपनामसं लोकप्रिय भेल छी। अहींक नाम पर खड़का
बसंत केर प्रसिद्ध चौक’ सुमन चौक’ विख्यात भेल अछि। ई उपनाम कोना भेटल ?
ई सत्य बात थिक ! हमरा लोक सत्यनारायण झा नामक अपेक्षा ‘सुमनजी’ नामे बेसी लोक
चिन्हैत छैथ। ‘सुमनजी’ उपनाम जोड़बाक पाछु तत्कालीन समयमे गायक आ गीतकारक उपनाम
रखबाक परिपाटीक भूमिका छल। हमरा ‘सुमन’ नाम देबयके श्रेय हमर ग्रामीण आ अभिन्न मित्र कामोद मिश्रा (कोलकाता मैथिली रंगमंच पर गुणनाथ जीक नाटक 'कनिया-पुतरा' आ 'पाथेय'मे अभिनय केने छलैथ)कें जायत
छैन । गायक के रुपमे हमर लोकप्रियता बढय लागल छल। तें ओ हमरा सुझाव देलाकि अहां ‘सुमन’
उपनाम सेहो राखि लियS!
आ पछाति हम ‘सुमन’ नामसं
लोकप्रिय भ’ गेलहुं। एहि लोकप्रियताक प्रतिफ़ल अछि बसंत गामक ‘ सुमन चौक’।
अहांक प्रत्येक गीतमे रमन- सुमनक जिक्र रहैत अछि। गीतकार ‘रमण’सं कोना सम्पर्क
बनल?
प्रारंभमे हम अपने लिखल गीत गबैत रही। मुदा लोकप्रियता बढबाक कारणे हमरा नबका नबका
गीतक खगता होमय लागल। गीतकार रेवती रमण झा ‘ रमण’ एहि अप्रत्याशित कमीक पूर्ति अपन
गीतमालासं क’ देलनि। रमण जी जॊगियारा के पतोर गामक निबासी छैथ। साइठक दसक, संभवत: 1965मे, हमरे ग्रामीण मखेश झाक माध्यमे हुनकासं हमरा सम्पर्क भेल छल। मखेश जी ट्रेनसं
पटना अबैत रहैत। गाड़िये में हुनका रमण जीसं परिचिति भेल छल। रमणजीकें हमर नाम
सुझौला कि हम उदीयमान गायक छी । किछुए दिनक बाद पटना आर्ट्स कॉलेजमे रमण जी सं
हमारा भेंट भेल। ओ सहयोग करबाक आशा देलनि आ यथासंभव सहयोग दैत रहलाह। दुनू गोटे- गायक
आ गीतकार- ‘रमण-सुमन’नाम्सं सुपर हीट भ’ गेलहुं।
अहां रेडियो स्टेशनक जानल पहिचानल गायक छलहुं। रेडियो स्टेशनसं जुड़बाक अपन
यात्राके मादे किछु कहियौ?
गामसं प्रस्थान करबाक बाद पटना हमर
कर्मस्थली बनल। ओहि ठाम अपन गीत-नादक प्रस्तुति दैत स्थानीय आ राष्ट्रीय स्तर पर विभिन्न कार्यक्रम
सबमे बपन सहभागिता दैत रहलहुं। वर्ष 1977मे पटना रेडियो स्टेशनसं जुडलाक बाद ओहि
ठाम हम एक साल धरि गायकके रुपमे अपन सुनर प्रस्तुति दैत रहलहुं। फ़ेर, 1978में दरभंगा
आकाशवाणीसं जुड़ि गेलहुं। हितैषीके रुपमे बटुक भाइसं बड्ड सहयोग भेटल। आहि तरहे हम
22 वर्ष धरि रेडियो स्टेशनमे गबैत मां मैथिलीके सेवा करैत रहलहुं। संगहि, दिल्ली,
कोलकाता,जनकपुर, रायपुर आदिमे आयोजित विविध सांस्कृतिक कार्यक्रमे मैथिली गीतक
प्रस्तुति करैत छलहुं।
अहांक कैसेट “तोहर बाजब बड्ड अनमोल” ओहि समयमे बड्ड चलल छल। एहि सुन्नर कर्यमे
अहांक के के सहयोग कएने छलैथ?
दस गोट सुन्नर आ मधुर गीतक संग्रह “तोहर
बाजब बड्ड अनमोल” वर्ष 1987मे बहराएल छल। गीत बड्ड लोकप्रिय भेल रहै। कैसेट
निकालबाक कार्यमे विशेष रुपे, हमर अनुज सूर्यनारायण झा (आब एहि दुनियामे नहिं
रहलाह!) आ अनेकानेक प्रेमीलोकनिक
अविस्मरणीय सहयोग भेटल छल।सब गीत रमण जीके रहनि। परिचय प्रोस्ताता जयकुमार झा
छ्लैथ। मुदा दुखक बात जे हम किछु कारणवश अपन अगिला कैसेट नहिं निकालि सकलहुं।
मैथिली गीत-संगीतक वर्तमान स्थिति पर किछु कहय चाहब?
मैथिली गीत-संगीतक वर्तमान स्थिति दयनीय अछि। मैथिलीक सुर-सौम्यता पर भोजपुरीकरणक
रंग चढय लागल अछि। द्विअर्थी गीत, कान-फ़ाड़ू संगीत, गायकीमे अश्लील स्वरावरोह आदि
मिथिलाक माधुर्यके मलीन आ म्लान करय पर लागल अछि। गाम घरमे भोजपुरी गीतक चलती भ’
गेल अछि। जाधरि मिथिला-मैथिली, आ अप्पन माटि पानिके प्रति लगाव वा गौरबक बोध नहिं
होयत ताधरि ई स्थिति दिनोदिन बिगरैत रहत।
धन्यवाद!


c: text/html

text:
दरभंगा। 04 सितम्बर। दरभंगा केँ डीएमसीएच म' जूनियर डॉक्टर सभक गुंडागर्दी केर खबैर आम भ' चुकल अछि। कैल्हि रविदिन सेहो दरभंगा मेडिकल कॉलेज म' एहि डॉक्टर सभक गुंडागर्दी देखबाक लेल भेटल। जता लापरवाही केर विरोध करबा पर पीजी के जुनियर डाक्टर सभ लाठी डंटा सँ "मिथिला स्टूडेंट यूनियन" केँ कार्यकर्ता सभक पिटाई केलनि।
बताओल जे रहल अछि कि एहिठाम एक नौ मासक बच्चा क' गलत इंजेक्शन द' मौतक घाट उतैर देल गेल। एहि घटनाक बाद जखन "मिथिला स्टूडेंट यूनियन" केँ कार्यकर्ता सभ डॉक्टर आओर डीएमसीएच प्रशासन केर खिलाफ आवाज बुलंद केलनि त' डाक्टर सभ गुंडागर्दी पर उतैर MSU केर कार्यकर्ता सभक पिटाई क' देलनि।
प्राप्त सूचनाक मुताविक दरभंगा केँ अतरबेल गाम निवासी अमरेश यादव शनिदिन अप्पन बेटा क' निमोनिया होयबाक कारण इलाजक लेल डीएमसीएच म' भर्ती करौलनि। बच्चा कैल्हि रविदिन भोर तक बिलकुल ठीक छल। एहि बीच नर्स द्वारा इंजेक्शन देबाक बाद बच्चा केर मौत भ' गेल। जाहिक बाद परिजन सभ आरोप लगौलनि कि हुनका सभके एखन धरी डीएमसीएच दिस सँ बच्चा केर मौतक कारण नहि बताओल गेल आओर नहिये कुनु रिपोर्ट देल गेल।
खबैर अछि कि एहि घटना केँ विरोध करबा पर "मिथिला स्टूडेंट्स युनियन" के अमित सिंह, सागर नवदिया आओर अविनाश कुमार केर खूब पिटाई काएल गेल। MSU कार्यकर्ता सभक मुताविक डीएमसीएच प्रशासन केर इशारा पर 20-25 पीजी छात्र हुनका सभक पिटाई करैत रहल आओर पुलिस सभ मुकदर्शक बनल देखैत रहल। खबैर अछि कि माएरपीटक फोटो खिचबा पर एक स्थानीय चैनल के पत्रकारक कैमरा छीन लेल गेल आओर हुनको संग माएरपीट काएल गेल।
एहि बाबत पत्रकार केर आरोप अछि कि हुनका एक कमरा म' बंद करि हुनका संग माएरपीट काएल गेल। एहि घटनाक खबैर भेटते किछु स्थानीय पत्रकार पुलिस के संग डीएमसीएच पहुंचला तखन जेक' पत्रकार केर जान बचाओल गेल।

robotstxt: allowed

filter: keep


text:
शुक्रवार, 25 जनवरी 2008
जूता मेरे माथे पर सवार है - मैथिली कविता - महाप्रकाश
जूता हमर माथ पर सवार अछि
जूता हमर माथ पर सवार अछि
हम नॉंगट पयर दरारि
शोणितक नदी कँ
पयर मे बन्हने
कॉंटक अनन्त जंगल सँ लड़ैत
मरूभूमि मे पड़ल छी...
आँखि मे पानिक सतह पर
टुटैत हमर अर्जित स्वप्न-संगीतक
विद्रोही राग-रागिनी
उलहन-उपराग अलापैत अछि...
हमर आस्थाक सार्थक शब्द
हमर संस्कारक आधारशिला
कोन आश्रम कोन ज्योतिपिंड केँ
हम देने रही हाक...
यात्रा पूर्व जत रोपने रही
संकल्पित पयर
जत भरने रही फेफड़ा में
सर्वमांगल्ये मंत्रपूरित हवा
कोन गली कोन चौबटिया पर आनाम भेल...
हमर संगक साथी सम्बन्ध सर्वनाम
अपन विशेषण अपन सुरक्षाक
अन्वेषण मे फँसि गेल
जूताक आदिम गह्वर में
बना लेलनि अपन-अपन घर दुर्निवार...
हे हमर हिस्साक ज्योति सखे!
देखू कत-कत सँ दरकि गेल अछि
हमर आस्थाक चित्र-लोक
कत-कत सँ दरकि गेल अछि रंग
हमर दर्द कहू...
कत-कत सँ टूटि गेल हमर शक्ति-क्रम
हमर हाथ गहू...
जूता हमर माथ पर सवार अछि।
1 टिप्पणी:
- gajendra ने कहा…
-
अति सुन्दर मुकुलजी। महाप्रकाशजीक अप्रकाशित पद्य 'विदेह' ई पत्रिका जे http://www.videha.co.in/ पर सभ मासक 1 आ' 15 तिथिकेँ ई-प्रकाशित होइत अचि, केर हेतु ggajendra@videha.co.in वा ggajendra@yahoo.co.in पर पठाउ। हुनकर फोटो अवश्य पठायब।
गजेन्द्र ठाकुर
- 10 जून 2008 को 6:12 am


text:
नमस्कार मैथिलजन
नमस्कार मैथिलजन,
.
“मैथिल मंच” के सदस्यगण द्वारा एहि बेर “मिथिला पेंटिंग प्रदर्शनी” आ “मिथिला पेंटिंग प्रशिक्षण शिविर” के आयोजन कयल जा रहल अछि देश के विभिन्न कोना में एकसाथे।
प्रमुख स्थान आ तिथि निम्नलिखित अछि :-
.
1. विद्यापति पर्व समारोह-2016 (पटना) :- चेतना समिति द्वारा आयोजित “विद्यापति पर्व समारोह” में हर सालक भाँति एहु साल श्रीमती मुक्ति झा के नेतृत्व में पटनाक सब कलाकार लोकनि 13 आ 14 नवंबर के “मिथिला पेंटिंग” के प्रदर्शनी आयोजित होयत।
.
2. विद्यापति पर्व समारोह-2016(धनबाद):- धनबाद में दिनांक 13 आ 14 नवंबर के दू दिनक “मिथिला पेंटिंग प्रशिक्षण शिविर” आ “मिथिला पेंटिंग” के प्रदर्शनी के आयोजन होयत सुश्री राखी चौधरी जी के नेतृत्व में एतय के “विद्यापति पर्व समारोह” में।
प्रमुख प्रशिक्षक के रूप में सुश्री राखी चौधरीजी प्रशिक्षण देती।
.
3. नोयडा में 14 नवंबर के एकटा कार्यक्रम में श्रीमती इन्दु झा के नेतृत्व में “मैथिल मंच” द्वारा “मिथिला पेंटिंग” के प्रदर्शनी के आयोजन कयल जायत।
.
.
आसपास के मैथिलजन सँ आग्रह जे एकबेर प्रदर्शनी में आबि कलाकार आ आयोजकगण के उत्साहवर्धन करी। विशेष जानकारी लेल “मैथिल मंच” के नंबर 9871687391 वा manchmaithil@gmail.comपर सम्पर्क करू।
.
.
जय मिथिला
जय जय मैथिल


text:
सप्तरी जिला
सप्तरी जिला नेपालक पुर्वाञ्चल विकास क्षेत्रक सगरमाथा अञ्चलमे अवस्थित अछि । ई जिलाक पूरवमे सुनसरी, पश्चिममे सिराहा उत्तरमे उदयपुर जिला तथा दक्षिणमे भारतक बिहार प्रदेश परैत अछि।
इतिहास[सम्पादन करी]
भौगोलिक अवस्था[सम्पादन करी]
- अक्षांशः-२६.२५"उत्तर सऽ २६.४७" उत्तरमें
- देशान्तरः-८६.२८" पूरव सऽ ८७.७" पूरवतलिक।
- सिमाना:-पूर्व-सुनसरी जिला तथा भारतक विहार राज्य, पश्चिम-सिरहा जिला, उत्तर-उदयपुर जिला आर दक्षिण-भारतक विहार राज्य।
- क्षेत्रफल:-१,३६३ वर्ग किलोमिटर
- औषत लम्वाई:- ४३ किलोमिटर (पूरवमें कोशी नदी सऽ पश्चिममें बलान खोला तलिक)।
- औषत चौडाई:- ३२ किलोमिटर (उत्तरमें चुरे पर्वतके पानीढलो सऽ दक्षिणमें भारतकऽ विहार राज्यके सुपौल तथा मधुबनी जिला तलिक)।


text:
- सेना केर मुताबिक़ सर्जिकल हमला केँ दौरान भारतीय सेना पाकिस्तानी इलाका म' 500 मीटर सँ 2 किलोमीटर धरी भीतर पहुँचल।
- अलग-अलग सेक्टर म' 6 सँ 8 आतंकवादी लॉन्च पैड क' निशाना बनाओल गेल।
- ज़मीनी फौज आर हेलीकॉप्टर म' सवार जवान सभक जरिया इ हमला कायल गेल। पैरा-कमांडो केर उपयोग सेहो हमला म' कायल गेल।
- सेना केर दावा अछि कि सर्जिकल हमला म' बहुत रास आतंकवादी, आतंकवादी केर गाइड आर हैन्डलर मारल गेल।
- सेना केर मुताविक, आतंकवादि सभक इरादा जम्मू एवं कश्मीर संगहि मेट्रो शहर म' हमला करबाक छल।
- एहि आतंकी लॉन्च पैड पर पिछ्ला एक सप्ताह सं निगरानी राखल जे रहल छल।
- नियंत्रण रेखा पर भारतीय वायुसेना समेत सभ मौजूद सेना सभ क' हाई अलर्ट पर राखल गेल अछि।
- सूत्रक मुताबिक़, सीमा के निकटवर्ती गाम सभ क' सावधानीवश खाली कराओल जे रहल अछि।
- केंद्रीय गृहमंत्री राजनाथ सिंह सर्जिकल हमला केर बारे म' मुख्यमंत्रि आर वरिष्ठ राजनेता सभ क' पहिने बता देना छल।
- सरकार सर्जिकल हमला केर जानकारी राष्ट्रपति डॉ. प्रणब मुखर्जी, उपराष्ट्रपति हामिद अंसारी, पूर्व प्रधानमंत्री डॉ मनमोहन सिंह क' सेहो देना छल। आगा केर रणनीति लेल आय सांझ एक सर्वदलीय बैठक बजाओल गेल अछि।
गुरुवार, 29 सितंबर 2016
LoC पार करि भारत आतंकी ठिकाना पर कएलनि हमला, कैको आतंकी ढेर
सर्जिकल हमला सँ जुड़ल 10 खास बात।


text:
अप्पन परफॉरमेंस सँ सभक चहेती बनल मैथिली ठाकुर केर अगिला आओर दोसर राउंड परफॉरमेंस कैल्ह 11 मार्च शनिवार रात्रि 9 बजे से 11 बजे के बिच कखनहुँ भ' सकैत अछि। एहिबेरक दोसर राउंड केर दौरान डबल परफॉरमेंस होयत जाहिमे दुई प्रतिभागि केर लाइव परफॉरमेंस होयत। एहि बेरक परफॉरमेंस मे मैथिली ठाकुर के मुकाबला बंगालक प्रतिभागी संग होयत।
मैथिली ठाकुर समस्त मिथिलांचल वासी सँ विनती कएलन्हि अछि कि कैल्ह रात्रि 9 बजे से 11 बजे के बिच कलर्स टीवी पर प्रसारित होमै बला सिंगिंग रियालटी शो ‘राईजिंग स्टार’ मे हुनक दोसर राउंड के परफॉरमेंस जरूर देखि।
अपने के बता दी सिंगिंग रियालटी शो ‘राईजिंग स्टार’ आठ राउंड तक चलत, जाहिमे कुल 60 प्रतिभागी भाग लेना छैथ। ऑडियन्स द्वारा कायल गेल वोटिंग ऑनलाइन होयत अछि, जे की कलर्स टीवी चैनल के एंड्राइड अप्प केर जरिये कायल जायत अछि। वोटिंग करबाक लेल अपने के कलर्स टीवी के एंड्राइड एप्प क' डाउनलोड करि ओहिके अप्पन फेसबुक वा ट्विटर आईडी से लिंक करबाक होयत। जाहिक बाद अपने आसानी से 'राईजिंग स्टार' के प्रतिभागि मैथिली ठाकुर के वोट क' सकैत छी। वोटिंग जखन मैथिली ठाकुर के गीत चलत ओहि समय लगभग 1.5 मिनट धरी कायल जे सकैछ। एहि शो के जजक रूप मे शंकर महादेवन, मोनाली ठाकुर आओर दिलजित दोसांज छैथ।
मूल रूप से मधुबनी जिलाक बेनीपट्टी (उड़ेन) के रहिवासी 16 बरखक मैथिली ठाकुर के प्रारंभिक संगीतक शिक्षा-दीक्षा हुनक दादा श्री बच्चा ठाकुर व पिता रमेश ठाकुर से भेटलैन्ह। ग्रामीण परिवेश मे पलल बढ़ल मैथिली वर्तमान मे द्वारिका, दिल्ली मे परिवारक संग रहैत बाल भवन इंटरनेशनल स्कुल, द्वारिका सँ पढ़ाई क' रहल छली। अपने के बता दी कि मैथिली ठाकुर एखन धरी संगीतक क्षेत्र मे कैको विशिष्ट पुरस्कार प्राप्त क' चुकल छली। ओ राष्ट्रीय स्तर के सिंगिंग शो 'इंडियन आइडियल जूनियर-2015', सारेगामापा सहित कैको सिंगिंग रियालटी शो मे अप्पन प्रतिभा देखा चुकल छली।


text:
बिहार मे बिजलीक समस्या ककरो स नुकायल नहि अछि। गरमी बढल जा रहल अछि आ समस्याक निदान कतहु नहि देखा रहल अछि। इ व्यावहारिक सत्य अछि जे राताराति बिहार कए बिजली आवंटन मे बढोतरी नहि भ सकैत्ा अछि। एकरा चाहे विपक्ष मुददा बना कए लोक कए सडक पर उतारे या सत्ता पक्ष केंद्र पर आरोप लगाबे, दूनू जनैत अछि जे समस्याक तत्काल निदान कोनो जादू क छडी स संभव अछि जे ककरो लग नहि अछि। एहन मे इ सोचब जरूरी भ गेल जे आखिर कोनो बाट त निकालबाक चाही, एहि संबंध मे जखन जानकार से गप भेल त समस्याक निदानक एकटा छोट सन बाट देखा रहल अछि, मुदा आश्चर्य जे इ बाट बिजली बोर्ड देखि कए किया अनठियेने अछि, जानकार कहैत छथि जे बिजलीक खपत एहन परिस्थिति मे बढि जाइत अछि जखन काफी घंटाक बाद बिजली अबैत अछि, अगर पांच या दस घंटाक बाद बिजली अबैत अछि त सब एक संग सबटा काज शुरू कए दैत अछि आ लोड एतबा बढि जाइत अछि जे बिजली रहबाक बावजूद सप्लाई नहि भ पबैत अछि, एहन मे बोर्ड कए स्वीच बढेबाक तत्काल जरूरत अछि, जेना एखन 24 घंटा में दू स तीन घंटा बिजली लोक कए भेट रहल अछि, इ बिजली एक मुश्त दस स 14 घंटा पर भेट रहल अछि जे बिहारक परिस्थिति मे गलत अछि, इ दू स तीन घंटा बिजली करीब तीन स पांच घंटाक पर आधा या एक घंटा लेल देल जाए त लोग मे बिजली एला पर आपाधापी नहि मचत आ लोड सामान्य स किछु बेसी रहत जाहि स करंट जंप ऑवर सेहो नहि करत, मुदा एहि लेल बोर्डक कर्मचारी तैयार नहि छथि जे ओ दू दू घंटा पर जा कए स्वीच आन आ आफ करतथि, ओ एतबा काम चोर भ चुकल छथि जे स्वीच कए 24 घंटा मे तीन बेर स बेसी छुबा लेल तैयार नहि छथि, आब सवाल उठैत अछि जे लोक कए 24 घंटा में कखनो तीन घंटा सुविधाजनक रहत या हर दू घंटा पर आधा घंटा लेल आयल बिजली उपकार दैत, किया कि आवंटन त तत्काल बढबाक कोनो उम्मीद नहि अछि, जहां तक एहि समस्याक पूर्णत: निराकरणक सवाल अछि त ओ नवीनगर आ बाढ थर्मल चालू भेलाक बाद भ सकत, ताबत 3300 क एवज मे 1400 स काज चलेबाक अछि, ओना एखन बिहार कए केवल 800 मेगावाट भेट रहल अछि।
आब इ सवाल सेहो बेर बेर परेशान कए रहल अछि जे आखिर एहन परिस्थिति केना आओर किया बनल। देखल जाए त इ एकटा पुरान खिस्सा जेकां अछि जे लगभग सब कए बुझल अछि। केन्द्रीय ग्रिड क फरक्का, तलचर आओर तिस्ता विद्युत परियोजना मे उत्पादन ठप अछि, उपर स आवंटन पहिने स कम देल गेल अछि। फरक्का क ठप हेबाक कारण पानिक कमी बताउल जा रहल अछि। पानिक कमी किया तेकर कारण अछि जे पानि बंगलादेश कए देल जा रहल अछि। तिस्ता क तीनटा इकाई आ तलचर थर्मल तकनीकी गडबडी क कारण ठप अछि। एहि दूनू ठाम स एक हजार मेगावाट बिजली क उत्पादन होइत अछि जाहि मे स बिहार कए 376 मेगावाट क आपूर्ति कैल जाइत अछि।
बिहार संग केंद्र क व्यवहार पर एखन जे राजनीति भ रहल अछि ओकरा सेहो नाजायज नहि ठहरा सकैत छी, देखल जाए त इ गंभीर सवाल अछि जे केंद्र बिहार लेल अलग कानून किया बना रहल अछि। केंद्र क कानून अछि जे कोनो राज्य मे स्थापित केन्द्रीय ग्रिड क बिजली उत्पादन इकाई स राज्य कए 50 प्रतिशत बिजली भेटबाक चाही। एहि कानून क तहत छहटा राज्य मे केन्द्रीय ग्रिड क 16 नईटा परियोजना क कुल उत्पादन मे स 50 प्रतिशत बिजली राज्य कए भेटत, जतए उत्पादन इकाई स्थापित अछि मुदा दुर्भाग्यवश या पूर्वाग्रहवश एकर लाभ बिहार मे बाढ़, कहलगांव आओर नवीनगर पर लागू नहि होएत।
कोयला लिंक कए ल कए राज्य आ केंद्र मे बयानबाजी होइत रहैत अछि, मुदा देखल जाए त बिहार कए गंगाजल प्रयोग करबा स सेहो रोकल जा रहल अछि। बिजली उत्पादन क क्षेत्र मे भारत बंगलादेश क बीच जलसंधि सेहो बिहारक हित कए बलि चढा कए भेल अछि, किया जे एहि संधि क अनुसार बिहार मे प्रतिकूल मौसम मे सेहो गंगा क न्यूनतम जलस्तर कए बना कए रखबा लेल कहल गेल अछि अर्थात बिहार एहि जल क बिजली उत्पादन क लेल व्यावसायिक इस्तेमाल नहि कए सकैत अछि जखनकि उत्तर प्रदेश आओर पश्चिम बंगाल कए एहि शर्त स मुक्त राखल गेल अछि। इ बुझब कठिन अछि जे गंगा उत्तर प्रदेश स अबैत अछि जाहि ठाम इ बंधन नहि अछि आ बंगाल जाइत अछि, ओहू ठाम इ बंधन नहि अछि त फेर बीच मे रहनिहार बिहार कए एहन बंधन क पाछु कोन तर्क देल जा सकैत्ा अछि गया है। स्पष्ट अछि जे इ संधि क माध्यम स केन्द्र बिहार क हित पर कुठाराघात केने अछि। अगर उत्तर प्रदेश क बाद गंगा मे जलक अभाव देखा बिहार कए पानि लेबा स रोकल जाइत अछि त इ बंधन बंगाल पर सेहो लागू हेबाक चाही, मुदा एहन नहि अछि। बांग्लादेश कए पानि देबा लेल बिहार कए बिजली देनिहार थर्मल मे उत्पादन रोकल जा रहल अछि, जखनकि बिहार मे बिजली लेल हाहाकार मचल अछि। एहि मे कोनो दू राय नहि जे एकटा ओ थर्मल चालू रहलाह स बिहारक बिजलीक समस्याक निदान नहि भ रहल अछि मुदा समस्या कोना गंभीर स लाइलाज भ चुकल अछि एहि स इ ज्ञान भ जा रहल अछि। बिहार मे बिजलीक समस्या लेल कोनो एक टा पहलू कए जिम्मेदार नहि कहि सकैत छी मुदा एतबा जरूर जे जनता, नेता, बोर्ड क संग संग एहि मे केंद्र क योगदान सेहो उल्लेखनीय अछि।
बिजलीक समस्या आ निदान
बिहार मे बिजलीक समस्या ककरो स नुकायल नहि अछि। गरमी बढल जा रहल अछि आ समस्याक निदान कतहु नहि देखा रहल अछि। इ व्यावहारिक सत्य अछि जे राताराति बिहार कए बिजली आवंटन मे बढोतरी नहि भ सकैत्ा अछि। एकरा चाहे विपक्ष मुददा बना कए लोक कए सडक पर उतारे या सत्ता पक्ष केंद्र पर आरोप लगाबे, दूनू जनैत अछि जे समस्याक तत्काल निदान कोनो जादू क छडी स संभव अछि जे ककरो लग नहि अछि। एहन मे इ सोचब जरूरी भ गेल जे आखिर कोनो बाट त निकालबाक चाही, एहि संबंध मे जखन जानकार से गप भेल त समस्याक निदानक एकटा छोट सन बाट देखा रहल अछि, मुदा आश्चर्य जे इ बाट बिजली बोर्ड देखि कए किया अनठियेने अछि, जानकार कहैत छथि जे बिजलीक खपत एहन परिस्थिति मे बढि जाइत अछि जखन काफी घंटाक बाद बिजली अबैत अछि, अगर पांच या दस घंटाक बाद बिजली अबैत अछि त सब एक संग सबटा काज शुरू कए दैत अछि आ लोड एतबा बढि जाइत अछि जे बिजली रहबाक बावजूद सप्लाई नहि भ पबैत अछि, एहन मे बोर्ड कए स्वीच बढेबाक तत्काल जरूरत अछि, जेना एखन 24 घंटा में दू स तीन घंटा बिजली लोक कए भेट रहल अछि, इ बिजली एक मुश्त दस स 14 घंटा पर भेट रहल अछि जे बिहारक परिस्थिति मे गलत अछि, इ दू स तीन घंटा बिजली करीब तीन स पांच घंटाक पर आधा या एक घंटा लेल देल जाए त लोग मे बिजली एला पर आपाधापी नहि मचत आ लोड सामान्य स किछु बेसी रहत जाहि स करंट जंप ऑवर सेहो नहि करत, मुदा एहि लेल बोर्डक कर्मचारी तैयार नहि छथि जे ओ दू दू घंटा पर जा कए स्वीच आन आ आफ करतथि, ओ एतबा काम चोर भ चुकल छथि जे स्वीच कए 24 घंटा मे तीन बेर स बेसी छुबा लेल तैयार नहि छथि, आब सवाल उठैत अछि जे लोक कए 24 घंटा में कखनो तीन घंटा सुविधाजनक रहत या हर दू घंटा पर आधा घंटा लेल आयल बिजली उपकार दैत, किया कि आवंटन त तत्काल बढबाक कोनो उम्मीद नहि अछि, जहां तक एहि समस्याक पूर्णत: निराकरणक सवाल अछि त ओ नवीनगर आ बाढ थर्मल चालू भेलाक बाद भ सकत, ताबत 3300 क एवज मे 1400 स काज चलेबाक अछि, ओना एखन बिहार कए केवल 800 मेगावाट भेट रहल अछि।


text:
इ समस्या खाली मधुवे के नै बल्कि सब युवती के अछि ! जे ससुराल क कहियो मन स नै अपने पावैत छैथ ! लिहाजा ससुराल के सब सदस्य हुनका ख़राब नज़र आबैत छैन ! ओ छोट - छोट बात सब क अपन दिल मए अई तरह वैसे लैत छथिन की ससुराल हुनका जैल के समान महशुस होई छैन ! नतीजा इ की नैहर पहुचते सब के बुराई करब सुरु करैत छैथ ! ऐठाम हम कहे चाहब की यदि हम सब युवती सहनशीलता स काज ली त हमरा सब क ससुराल नैहरो स निक लागत ! यदि हम सब दुनु परिवार के बिच सेतु बने के प्रयाश करी त दुनु परिवार के संबंध म जीवन भर मिठास कायम राहत ! नैहर म माँ - बाबूजी क बेटी के हर शिकायत क गंभीरता स नै लेबाक चाही ! हुनका चाही की अपन बेटी क ससुराल जय स पहिने निक जेका सम्झाबैथ की शादी के बाद हुनकर सास - ससुर हुनकर माँ - बाबूजी छथिन ! आर ननद - देवर , भाई - बहिन ! हुनका बड़ा के सम्मान करबाक चाही ! बेटी क मानसिक रूप स अई तरह तैयार करबाक चाही की ओ ससुराल क अपन घर सम्झेथ !
सास - ससुर के फर्ज छैन की ओ बहू क बेटी सम्झेथ किये की कुनू लड़की के लेल ससुराल हुनकर नया घर होई छैन जते ओ नया सिरा स जीवन सुरु करैत छली !
आई - कैल नौकरी करे वाली युवती क अपन कमाई के अभिमान होई छैन ! हुनका अपन पद आर वेतन के अहंकार नै करबाक चाही अई स पति आर देवर - ननद स संबंध म तनाव के स्थिति बैन सकेत अछि ! बात फेर अलग होई के या तलाक तक पहुच सके य ! नैहर म युवती बहुत किछ करैत छली, ससुराल म हुनका अपन बहुत इच्छा मारे परैं छैन ! हुनका चाही की ओ सब के पसंद - नापसंद के ख्याल रखैत !
हर इन्शान एक समान नै होई छैथ ! हर एक के निक - अद्लाह आदत होई छैन ! ऐकरा झगरा के मुद्दा नै बनेबाक चाही ! अई सब के पीछा आहा के एक मात्र लक्ष्य होबाक चाही की धीरे - धीरे अपने क ससुराल के माहोल के अनुसार खुद क ढालना चाही, आर घर के प्यारी बहु बने के प्रयाश करबाक चाही ! एक दिन ओ समय एबे करत जहिया ससुराल वला आहा के बात क ध्यान स सुनता आर आहा के विचार - विमर्स क महत्व देता ! ससुराल आर नैहर के बिच के नाजुक डोर क सम्हैर क राखब अहि के हाथ म अछि.


text:
कवि कोकिल विद्यापति के नाम पर कत्ते नाम कमेल जा सकैये...
दिल्ली राष्ट्रीय राजधानी क्षेत्र मे करीब 350 संस्था चलैये और करीब 40-50 थाम विद्यापति स्मृति पर्व समारोह मनेल जाइये, लेकिन ओक्टूबर स दिसंबर के बाद कोनो अपीयरेन्स नई रहै छैन्ह कीएक त ओ हिसाब किताब करैत करैत अगला सालक तैयारी केनाई अनिवार्य भा जैत छै.
तजुर्बा के मुताबिक ज अगर 50xरुपया 3लाख (विद्यापति पर्व समारोहक आयोजन x खर्चा) = रुपया150 लाख, ज ई रुपियाक खर्च कोनो उदेश्य स केल जाइ त मिथिला अपन अलग पहिचान जरूर बना सकाइये.
उदाहरण अगर पूरा हिनूस्तान के ली त करीब 250-300 थम विद्यापति स्मृति पर्व समारोह मनेल जाइये जेकर कम स कम हरेक साल एवरेज कॉस्ट 300*रुपया 2लाख = रुपया 600 लाख (हरेक साल) , ज ई पैसा मिथिला के डेवेलपमेंट और शिक्षा,अवेर्नेस के संग खर्च केल जाय त मिथिला के एकटा बिल्कुल अलग पहचान दैई बला प्रवासी मैथिल हेता...और कोनो शक्ति एकरा अलग पहचान देबा स नहीं रोक सकैईये कीएक त रिज़ल्ट बिल्कुल सामने रहतई.
नशा एटा एहन अभिशाप जे पूरा मिथिलांचल युवा की पूरा भारत के अपन लपेट मे ल बाप के बाप नहीं, मे बहिन के मे बहिन नई बुइझ अत्याचार करबाबई ये...अत्याचार केनीहर नशा करै बला नही हालांकि नशा के छि ताहि अवेर्नेस लेल नशा मुक्त अभियान जाहि मे हम सब प्रेरित करै छियैंन अवैध विक्री गाम घर मे बंद क नया उद्योग के जगह दैथ जाहि मे प्रॉफिट बेसी, अपन संस्कार बरकरार, और निब मजबूत रहत.
नशा मुक्त मिथिला के टीम के तरफ स हमर करबद्ध निवेदन जे ऐ मुहिम स जुइर अपन मिथिला के एकटा अलग पहिचान दैई लेल पहिने ओकरा लेल बहुत सामाजिक कार्य करै पड़त जाहि मे लोग अपना के सुरक्षिते टा नहीं बल्कि सपोर्टेड मे सेहो बुझत..
अप्पन सबहक की राय...ज मिथिला के हम अधिकार बुझै छि त ओकरा प्रति बहुत कर्तब्य सेहो ऐछ...
आउ नशा मुक्त मिथिला अभियानक सदयस्ता लेल अपन नाम दर्ज करी या 9818325312 पर फोन क डीटेल दी.
किछु अपन मात्रीभूमि लेल जरूर करी
विक्की ठाकुर
नशा मुक्त मिथिला


text:
"प्रकाशोत्सवक पर्व के प्रेमक प्रगटीकरण सँ सिंचित करी"
*************************************
पाबनि-तिहारक उत्सव भारतीय जनमानस केर जीवन कें संजीवनी प्रदान करैत अछि । कोनो प्रकारक त्यौहार अपन हेतु कें मानव जन समुदाय केर जीवन मे मानवीय करूणा आओर मर्यादाक उद्दात श्रेष्ठता कें प्रतिपादित करबाक भव्य संदेश निर्गत कराबैत अछि । भारतीय सनातन धर्म, मात्र भारतक आध्यात्मिक उत्कर्षक घोषणा नञि करैत अछि बल्कि 'वसुधैव कुटुम्बकम्' केर उद्घोषणाक स्वर निनादित करैत मानव, पदार्थ एवं धराधाम पर प्रकृति प्रदत्त प्रत्येक जड़-चेतन के कुटुम्ब बुझि यथोचित सम्मान सेहो निर्गत कराबैत रहैत अछि । जाहि पवित्र भूमिक रज-कण मे मानवीय करूणा, स्नेह आओर 'सर्वे भवन्तु सुखिनः, सर्वे सन्तु निरामया' क पवित्र भाव-प्रबोधन मन-प्राण कें रोमांचित करैत हो, ओहि दिव्य-वसुधा मे आयोजित कोनो तरहक पाबनि-तिहार भारतीय संस्कृतिक उतुंग ध्वजवाहक बनि सर्वत्र व समवेत रूपें हर्षक वातावरण उत्सर्जित कराबैत अछि ।
दीया-बाती (दिपावली) कें प्राचीन कालहिं सँ प्रकाशक पर्व मे मनेबाक परंपरा रहल अछि । देशक विभिन्न क्षेत्र एवं गाम-गाम मे एहि प्रकाशक पावन पर्व कें उल्लासपूर्ण व विहंगम वातावरण मे आयोजित करबाक परम्पराक भव्यता एवं उत्साह कें अवलोकन हेतु स्वर्गक देवता सेहो अवलोकित करबाक हेतु उत्साहित (लालायित) रहैत छथि ।
वाह्य प्रकाश दृश्यमान जगत केर घटित घटना समेत अन्यहुँ दृष्टिगत चित्र के प्रत्यक्ष रूपें साक्षात्कार कराबैत अछि । हमर व्यक्तिगत् मान्यता अछि जे जँ हम मनुष्य शरीर मे व्याप्त आत्माक अभिव्यक्तिक अनुरूप आचरण मे उपासना, करूणा, संवेदना, प्रत्येक पदार्थ मे प्रकृति प्रदत्त रचना कें धारण करैत जीवन पथ कें प्रशस्त कs सकबाक संकल्प ली, निश्चित रूप सँ अन्तर्मनक आध्यात्मिक प्रकाश जीवन मे नैराश्यमूलक अवसाद के समाप्त करैत मानवीय कर्तव्य निर्वहन हेतु पथ कें आलोकित करैत रहत ।
आउ , दीया-बाती के एहि पावन पर्वक अवसर पर एक परिवारक सदस्यक रूपमे, उद्दात मनोभाव सँ, हृदयक उमंगता सँ, प्रेम आओर स्नेह सँ तथा हर्षित उद्गार सँ श्रेष्ठजन कें विनयावत् व विनम्रतापूर्वक नमन करी तथा समतुल्य कें हृदयस्थ स्नेह रूपी अनुराग सँ अभिनंदित करैत बौआ-बुच्ची कें शुभ्र शुभाशीष केर माध्यमें "दिया-बाती"क पर्वक प्रकाशोत्सवक पुंज मे उज्जवल भविष्यक कामना करी । जय श्री हरि ।
**************************************


text:
51 शक्ति पीठ केर विवरण
1. किरीट शक्तिपीठ :- किरीट शक्तिपीठ, पश्चिम बंगाल के हुगली नदीक तट लालबाग कोट पर स्थित अछि। एहेन मान्यता अछि कि एहिठाम सती माता के किरीट यानी शिराभूषण या मुकुट गिरल छल। एहिठामक शक्ति विमला अथवा भुवनेश्वरी आओर भैरव संवर्त छथि।
(शक्ति के माने माता के ओ रूप जाहिक पूजा कायल जायत अछि आओर भैरव के माने शिवजी के ओ अवतार जे माता के इस रूपक स्वांगी छथि)
2. कात्यायनी शक्तिपीठ :- कात्यायनी शक्तिपीठ, वृन्दावन, मथुरा के भूतेश्वर म' स्थित अछि। एहिठाम माता सती के केशपाश गिरल छल। एहिठामक शक्ति देवी कात्यायनी आओर भैरव भूतेश छथि।
3. करवीर शक्तिपीठ :- करवीर शक्तिपीठ, महाराष्ट्र के कोल्हापुर म' स्थित अछि। एहिठाम माता सती के त्रिनेत्र गिरल छल। एहिठामक शक्ति महिषासुरमदिनी आओर भैरव क्रोधशिश छथि। एहिठाम महालक्ष्मी के निज निवास मानल जायत अछि।
4. श्री पर्वत शक्तिपीठ :- एहि शक्तिपीठ ल'क' विद्वान सभमे मतान्तर अछि, किछु विद्वान सभक मानब अछि कि एहि पीठक मूल स्थल लद्दाख अछि, जखन कि किछु के मानब अछि ई शक्तिपीठ असम के सिलहट म' अछि जता माता सती के दक्षिण तल्प यानी कनपटी गिरल छल। एहिठामक शक्ति श्री सुन्दरी आओर भैरव सुन्दरानन्द छथि।
5. विशालाक्षी शक्तिपीठ :- विशालाक्षी शक्तिपीठ, उत्तर प्रदेश, वाराणसी के मीरघाट पर स्थित अछि। एहिठाम माता सती के दाहिना कान के मणि गिरल छल। एहिठामक शक्ति विशालाक्षी आओर काल भैरव छथि।
6. गोदावरी तट शक्तिपीठ :- आंध्रप्रदेश के कब्बूर म' गोदावरी तट पर स्थित अछि ई शक्तिपीठ, एहिठाम माता के वामगण्ड यानी बायां कपोल गिरल छल। एहिठामक शक्ति विश्वेश्वरी या रुक्मणी आओर भैरव दण्डपाणि छथि।
7. शुचीन्द्रम शक्तिपीठ :- शुचीन्द्रम शक्तिपीठ, तमिलनाडु, कन्याकुमारी के त्रिासागर संगम स्थल पर स्थित अछि। एहिठाम माता सती के पृष्ठ भागद्ध गिरल छल। एहिठामक शक्ति नारायणी आओर भैरव संहार वा संकूर छथि।
8. पंच सागर शक्तिपीठ :- एहि शक्तिपीठ केर कोनो निश्चित स्थान ज्ञात नहि अछि मुदा, एहेन मान्यता अछि कि एहिठाम माता के निचुलका दांत गिरल छल। एहिठामक शक्ति वाराही आओर भैरव महारुद्र छथि।
9. ज्वालामुखी शक्तिपीठ :- ज्वालामुखी शक्तिपीठ, हिमाचल प्रदेश के काँगड़ा म' स्थित अछि। एहिठाम सती के जिह्वा गिरल छल। एहिठामक शक्ति सिद्धिदा व भैरव उन्मत्त छथि।
10. भैरव पर्वत शक्तिपीठ :- एहि शक्तिपीठ ल'क' विद्वान सभमे मतदभेद अछि। किछु केर मुताविक ई शक्तिपीठ गुजरात के गिरिनार लग भैरव पर्वत त' किछु केर मुताविक मध्य प्रदेश के उज्जैन लग क्षीप्रा नदी तट पर वास्तविक अछि। एहिठाम माता के उफध्र्व ओष्ठ गिरल छल। एहिठामक शक्ति अवन्ती आओर भैरव लंबकर्ण छथि।
11. अट्टहास शक्तिपीठ :- अट्टहास शक्तिपीठ, पश्चिम बंगाल के लाबपुर म' स्थित अछि। एहिठाम माता के अध्रोष्ठ यानी निछलका ठोर गिरल छल। एहिठामक शक्ति पफुल्लरा आओर भैरव विश्वेश छथि।
12. जनस्थान शक्तिपीठ :- जनस्थान शक्तिपीठ, महाराष्ट्र, नासिक के पंचवटी म' स्थित अछि। एहिठाम माता के ठुड्डी गिरल छल। एहिठामक शक्ति भ्रामरी आओर भैरव विकृताक्ष छथि।
13. कश्मीर शक्तिपीठ वा अमरनाथ शक्तिपीठ :- ई शक्तिपीठ जम्मू-कश्मीर के अमरनाथ म' स्थित अछि। एहिठाम माता के कण्ठ गिरल छल। एहिठामक शक्ति महामाया आओर भैरव त्रिसंध्येश्वर छथि।
14. नन्दीपुर शक्तिपीठ :- नन्दीपुर शक्तिपीठ, पश्चिम बंगाल के सैन्थया म' स्थित अछि। एहिठाम देवी के देहक कण्ठहार गिरल छल। एहिठामक शक्ति निन्दनी आओर भैरव निन्दकेश्वर छथि।
15. श्री शैल शक्तिपीठ :- श्री शैल शक्तिपीठ, आंध्रप्रदेश के कुर्नूल लग स्थित अछि। एहिठाम माता के ग्रीवा गिरल छल। एहिठामक शक्ति महालक्ष्मी आओर भैरव संवरानन्द छथि।
16. नलहटी शक्तिपीठ :- नलहटी शक्तिपीठ, पश्चिम बंगाल के बोलपुर म' स्थित अछि। एहिठाम माता के उदरनली गिरल छल। एहिठामक शक्ति कालिका आओर भैरव योगीश छथि।
17. मिथिला शक्तिपीठ :- ऐहिक निश्चित स्थान अज्ञात अछि। एहि शक्तिपीठक स्थान ल'क' मतान्तर अछि। तीन स्थान पर मिथिला शक्तिपीठ क' मानल जायत अछि। तीन स्थान म' नेपाल के जनकपुर, बिहार के समस्तीपुर आओर सहरसा शामिल अछि। एहिठाम माता के वाम स्कंध् गिरल छल। एहिठामक शक्ति उमा या महादेवी आओर भैरव महोदर छथि।
18. रत्नावली शक्तिपीठ :- एहि शक्तिपीठक निश्चित स्थान अज्ञात अछि, बंगाज पंजिका केर मुताविक ई शक्तिपीठ तमिलनाडु के चेन्नई म' स्थित अछि। एहिठाम माता के दक्षिण स्कंध् गिरल छल। एहिठामक शक्ति कुमारी आओर भैरव शिव छथि।
19. अम्बाजी शक्तिपीठ :- गुजरात गूना गढ़ के गिरनार पर्वत के शिखर पर देवी अम्बिका के भव्य विशाल मन्दिर अछि, एहिठाम माता के उदर गिरल छल। एहिठामक शक्ति चन्द्रभागा आओर भैरव वक्रतुण्ड छथि।
20. जालंध्र शक्तिपीठ :- जालंध्र शक्तिपीठ, पंजाब के जालंध्र म' स्थित अछि। एहिठाम माता के वामस्तन गिरल छल। एहिठामक शक्ति त्रिापुरमालिनी आओर भैरव भीषण छथि।
(क्रमशः)


text:
हँ, आब ओकरा चौके तँ कहैत छैक । नाम धएलकैक अछि मेगा चौक ! कनेक अङरेजिया नाम । एहिसँ नवतुरिया कर्णधारसभमे अपन मौलिकता, संस्कृति, भाषा आदि आ कही तँ साँच ई जे स्वयं अपनोप्रति बढ़ैत हीनताबोधक स्थिति सुझाइत अछि । ठीके कहैत छैक, दूरक ढम-ढम सभकेँ सोहाओन लगैत छैक । आब अपनासभक भाषासभपर आधुनिकताक नामेँ अग्रेजी आ कतहु-कतहु लैटिन शब्दसभ चढ़ैत जा’रहल अछि । किछु दशक पश्चात् इएह शब्दसभकेँ लोक अपन कहए लागत । आब लोक अपनोकेँ विदेशी सन बदलए चाहैत अछि । केश रंगि लैत अछि ! सेहो एहन रंगमे, जे की कहू ? पहिने एहन केशबलासभकेँ गामघरमे खौंझबैत लोक भटरंगा कहैक । नीको कोना लगैत छैक नहि जानि ?! एहि शहरमे एकटा एहनो लोक छथि जे जवानीमे एक बेर विदेश गेला तँ अपन चमड़ीयोक रंग उड़ा लेलैन्हि । एखन उमेर बढि गेलनि तँ केशो रंगब मोसकिल भ’ गेल छन्हि । चोकटल मुँह-कान, देहपरक उड़ल चमड़ी आ देशी केश ! सोचि सकैत छी जे केहन लगैत हएतैन्हि !! भेलै छोड़ू, आबक बोलीचाली एहिना होइत छैक ! एहि शब्दसभक ज्ञान बिनु आब काज कहाँ चलैत छैक ?! आ तैँ आब बूढ़ो-पुरानसभ एहि शब्दसभक प्रयोग करए लागल छथि । देहातक सेहो आब तेजीसँ शहरीकरण भ’ रहल छैक । काल्हितकक बाध आ चओर जे धान, गहूम आ तरकारीक खेतीसँ लहलहाइत छल, तइ हरितक्षेत्रपर देखिते-देखिते धराधर चारुभर घर, बंगला, महल आ शापिंग अट्टालिका ठाढ भ’ गेल अछि । फूसबला गरीबी राताराती अमीरीक अम्बारमे बिला गेल अछि । चारू भर अकस्मात् विलासिता बरसि गेल छैक । पुरनका खेतिहरसभ अपन नेनाभुटकाकेँ दूर ठाढ़ भ’ कोनो-कोनो निर्माण देखबैत रहैत अछि । शायद पहिने अपन छल से कहैत रहैत अछि । बच्चासभ नहि जानि की सोचैत गुम्म रहैत अछि । परिवर्तनक गति तीब्र छैक । एक्के दू बरखक अन्तरालमे एहि टोलमे आबैबलाकेँ लगतैक जेना भुतला गेल छी । … अपेक्षाकृत नीक मुदा सस्त डेरालेल हम ओहि नव टोलमे बास धएने रही । पहुनका माटिबला सडकसभ आब गिट्टी आ धीरेधीरे पीचमे बदलि गेल अछि । पहिने तँ कोनादन लगैत छल — शहरक बजार लग होइतो घूमिकए जाए पड़ैत छल । आब नदीक आरपारलेल दूलेनियाँ पुल बनि गेल छैक । तैँ डेरासँ निकलएबला गल्ली आब सामान्य सड़क भ’ गेल अछि आ पुल बनि गेलासँ चौड़ा सड़क मिलएबला जगह बस सोझहिं चौक भ गेल छैक । पहुनका अन्न आ तरकारी बजारमे भाड़पर ल’ जा’ क’ बेचएबला कृषकसभ आब आराम करए लागल अछि आ ओकर बेटासभ जमीनक महँगीक लाभ ल’ कि तँ बिजनेश कए मालामाल भ’ गेल अछि अथवा फुटानीसँ बर्बाद ! कएटाक कानमे कुण्डल झूलैत रहैत छैक आ ओसभ आमदनीक वास्ते मारिपीट चाहएबला असामीक खोजमे चौकपर ठहक्का दैत विज्ञापन करैत रहैत अछि । चायपानक व्यवस्था फोकटमे । कारण ओकर नङ्गोटिया बेपारीसभ एकरा अपन जिम्मेदारी बुझैत अछि । संगीसभकलेल सहयोगक सट्टो आ अपन अदृश्य सुरक्षा व्यवस्थामे मजबूतीयो —दुनू लक्ष्य एक्के लाठीसँ सम्हरि जाइत छैक ।
चौकक चारुभर मधुरक स्वीटहोम्स आ विभिन्न सौन्दर्य सामग्रीक कासमेटिक स्टाइलिस दोकानसभ खुलि गेल अछि । भिनसरमे आफिसवास्ते निकलैत छी तँ चौकपर जमबएबलासभक नीक जुटान रहैत अछि आ साँझमे पूरा शहरिया भीड़ । तरकारी आ सामान्य बजारलेल तँ लोक अबिते अछि, छोटछीन किनमेल अर्थात् शापिङ्गवास्ते नव धनाढ्य महिला लेडिज आ झिल्लिका स्पाइसीसभक भीड़ सेहो लागि जाइत छैक । मालकोसक स्थानपर रॉकसँ चौक गुञ्जैत रहैत अछि । रंगीन रोशनी आ इलेक्ट्रोनिक इजहारक प्रयोगक प्रारम्भसँ बुझाइत रहैत छैक जे टोल तथा चौक आब आधुनिकताक उच्चतम बिन्दुपर अपन अर्जुनदृष्टि टिका चुकल अछि आ आब पाछाँ घुमिकए कहिओ नहि देखत । मुदा, एकटा कोन्ह उदास छैक । ओहि घराड़ीपर प्रायः कोनो झगडा छैक तैँ एखनो खाली अछि । जंगलिया घासफूस आ किछु परतीक झारभङ्गोरक एक मात्र स्थल आब इएहटा बाँकी छैक । ओतए मकैक ओरहा करएबलासभ अपन रोजगार करैत अछि । किछु खुदड़ा सिगरेट, बीड़ी आ गुटकाबलासभक जोगार सेहो चलि जाइत छैक । ओही घराड़ीक जमीनसँ डेढ़ दू हाथ उपर उठल कम्पाउण्डवालपर एकटा मौगी बैसलि रहैति अछि । चुपचाप चारुभर तकैति, कखनो पएरक औंठासँ माटि उकटैति तँ कखनो मुड़ी गोंतने । अछि अतीव सुन्दरि । मैल–झेल सलवारकुर्तीक बादो ओकर कसल, उठल, आकर्षक वक्ष आ गोर–ललोन वर्ण सुन्दरताकेँ मलीन नहि करए पाबिरहल छैक । श्रृंङ्गार–पटारक नामोनिशान नहि छैक । केशमे जेना महीनोसँ तेल नहि पड़ल होइक, कनेक जटाएल जकाँ लगैत छैक । मुदा माङमे सदिखन पूरा सिन्दूर थोपल रहैत छैक । शायद सभदिन ओ सिन्दूरधरि जरुर करैति अछि । हम हरेक दिन लगभग १० बजे आफिस निकलैत छी तँ ओ ओतए बैसले रहैति अछि । शायदे कहिओ नहि देखने हएबैक । आ तहिना ५ बजेक बाद घुरैतकाल ओ ओत्तहि बैसलि रहैति अछि । ओही ठाम कनेको एम्हर–ओम्हर घुसकल नहि । आब तँ हमर आदति भ’ गेल अछि । घरसँ निकलिते हम ओहि चौकपर ओकरादिस एक बेर देखैत छिऐक आ घुरतीमे चौकपर पहुँचिते हमर आँखि ओकरहिं खोजए लगैत अछि । हमरा चौकपर भ’ रहल आओर गतिविधिसँ कोनो खासे मतलब नहि रहैत अछि । … जहिआ नहि देखैत छिऐक हमर मोन उद्विग्न जकाँ भ’ जाइत अछि । पता नहि किआ हमरा ओहि मौगीपर बेशी सहानुभूति भ’ गेल अछि । जकरा स्वीकारएमे हमरा संकोच जरुर अछि मुदा ई सत्य छैक । ओ मौगी हमरा एना आकर्षित नहि करैति । मुदा एक दिन पुल लग कोनमे ओकरा हम हाँइहाँइ किछु पचलपीचल लतामसभ खाइत देखने रहिऐक । प्राय: कोनो फलफूलबला ओतए उझलि गेल रहैक । तहिआ ओकर कपड़ालत्ता साफ आ नीक रहैक । हमरा तत्क्षण लागल रहए जे ओ नीक परिवारसँ अछि आ शायद कोनो विपत्तिमे अछि । लागल केओ एतए फँसाकए आनिकए छोड़ि तँ नहि देने छैक । हमरा भीतरसँ इहो लागल रहए जे एकरा एकर स्थितिक बारेमे पुछितिऐक । मुदा फेर रङविरङक बात दिमागमे आबि गेल । लोक की कहत ?! कहूँ कोनो गड़बड़ मौगी हएत तँ !! आ हम आगाँ बढ़ि गेल रही । घुरतीमे चौकपर ठाढ़ भ’ हम ओकरा पुल लग खोजने रहिऐक मुदा देखलिऐक नहि । लागल चलि गेलि हएति । मुदा, तकर किछु हप्ताक बाद जखन ओकरा ओहि कम्पाउण्डवालपर ओना बैसलि देखलिऐक तँ लागल जेना चिन्हैत होइऐक । दूचारि दिन देखैत–देखैत ठेकानपर आएलि जे हो न हो ओ उएह मौगी अछि । आ फेर ओहिना हम देखैत रहलिऐक । सभ दिन मोन होए जे एकरा किछु पुछैत छिऐक, मुदा ओतेक साहस नहि जुटा सकलहुँ ।
* * * *
— æ राजेशजी, कनेक ओम्हर तकिऔक तँ !”
— æ कोम्हर ?”
— æ ओम्हर ! … ओहि कम्पाउण्डवालपर । ओहि मकैक ओरहा बेचएवालीक लग जे भीड़ छैक, तकर पाछाँ !”
— æ हूँ, एकटा मौगी तँ छैक !”
— æओकरा हम सभ दिन अहिना बैसलि देखैत छिऐक । एसगरे ! … कखनहुँ ककरोसँ बतिआइतो नहि अछि । अहिना असगरे बैसलि रहैति अछि । सभ दिन आफिस जायकाल देखैत छिऐक, अहिना बैसलि आ घुरतीमे सेहो नजरि पड़ि जाइत अछि । अहिना असगरे बैसले रहैति अछि ।”
— æहेतै केओ !”
— æकोनो विपत्तिमे अछि की ?!”
— æभ’ सकैत अछि । मुदा, करबैक की ? एहन बहुते छैक, एहि महानगरीमे !”
— æसे तँ ठीके कहलहुँ । … तैयो एकर समस्या की छैक से जनबाक मोन करैत अछि ।”
— æतँ जा’ क’ पूछि आउ !”
– “ मनमे तँ कए बेर आएल, मुदा साहस नहि जुटा पाबिरहल छी ।”
– “ छोड़ू ! कहुँ कोनो एहन-तेहन बात हएत तँ अनावश्यक फँसि जाएब । … आ कहूँ खराब मौगी हएति तँ लोक की कहत ? ”
— æसे तँ ठीके कहलहुँ । … मुदा मानवीय संवेदना आबि जाइत अछि ।”
— æ अहाँ भावनामे बहि जाइत छी । कतेकेँ देखबैक ?! हम अपने बहुत रास समस्यामे फँसल छी । पहिने हमरे मदति करु । दोसरक मदति पाछाँ करब । … भौजी सुनतीह तँ मारि बेलन ठीक क’ देतीह !”
— æअहँकेँ मजाक सूझैत अछि ! … हम छी मुदा गम्भीर !! सिउँथमे देखैत छिऐक, मोटगर सिन्नुर थोपने अछि । एहिसँ तँ पक्का छैक जे ओ अपनेसभक दिसक अछि । ”
— æसे तँ लगैत छैक, मुदा आब पहिने जकाँ छैक जे एक–दू गोटे ओम्हरक एहि नगरमे अबैत अछि । … आब तँ साँझमे चढ़ल आ भोरे पहुँचल । एकटा जमाना रहैक जे बाटा कम्पनीक ओ साहुजी न्यूरोडमे पीपर गाछलग ठाढ़ अबेरतक जकरा देखैक अपन डेरामे ठौर द’ दैक । आब तकर जरुरी नहि छैक ।”
— æअरे वाह ! … अहाँ अम्बेसडर साहेब मोन पारि देलहुँ । की नाम रहनि, हुनकर ?”
— æनाम तँ नहि याद अछि । केओ नाम कहाँ लैक, सभ तँ एमबेसडरे ने कहैक मुदा रहथि ओ साहुजी । अपने दिसक ।”
— æठीके ! ओ महान रहथि । पर्सनलीटी एहन जे बुझाइक खूब नम्हर आदमी हएत । शूट-टाई पहिरने वेलड्रेस्ड, पएरमे एम्बेसडर जुत्ता आ कानक अन्तिमतक बाबरीक पट्टी । हुनकर कारी, साफ पालिस्ड एम्बेसडर जुत्ताक कारणेँ लोक एम्बेसडर कहन्हि !”
— æसे नहि कहिऔक, ओ ठीके नमहर आदमी रहथि । जतेक लोक अबैक तकरासभकेँ मदति करथिन्ह । लोककेँ खोजएमे, रस्ता देखाबएमे, पहिल बेर आएल अछि तँ ठौरतक पहुँचाबएमे सहयोग करथिन्ह । कोनो जोगार नहि होइक तँ अपने डेरामे रातिभरिलेल अतिथि बना लेथिन्ह । बाटा कम्पनीमे काज करथि । दोकान बन्द होइते पीपर गाछलग आबि हेराएल–भुतलाएल लोकक खोजी करथि । इहो दैनन्दिनीक एकटा अंग रहन्हि !”
— æसभ दिन साँझमे ओ पीपर गाछलग जएबे करथिन्ह, नहि ?”
— æ सभ दिन ! … प्रायः केओ ने केओ भेटिए जाइन्ह । लगपासक होइक तँ जकरा खोजैत रहैत तकर डेरा पहुँचा देथिन्ह । नहि तँ अपना ओहिठाम ल’ जाथिन्ह ।”
— æसएह तँ, आब ओहन लोक कहाँ भेटत ?!”
— æओ होटलमे खाथि । जे भेटैन्हि तकरा पहिने होटलमे ल’ जाथिन्ह ।”
— æभोजनो करबथिन्ह, ?”
— æहँ, कैंचा नहि छैक तँ पाइयो द’ देथिन्ह । … घर घरएलेल भाड़ा किराया नहि छैक तँ सेहो सहयोग करथिन्ह । कतेक घुरा दैन्हि आ कतेक हुनकर सदाशयताकेँ कमजोरी बूझि ठकि सेहो लैन्हि ।”
— æबहुतके उपकार कएलखिन्ह ओ । हमरा एखनो ओ बाटाक दोकान मोन पड़ि जाइत अछि ।”
— æमुदा ओ तँ कहिआ उठि गेल !”
— æतैयो ओतए जाइत छी तँ लगैत अछि जे छैहे । … हुनकर उपकारसँ कतेकेँ कल्याण भेल हएतैक !”
— æमुदा, एकटा बात तँ जनिते हएब । … हुनका किछु स्वनामधन्य बडकाÞसभ कहथिन्ह जे ओ साहुजी इन्टेलीजेन्सकेँ आदमी अछि । अपनासभक दिसक लोकसभपर नजरि रखैत अछि । … आ बेशी लोक पतिआ’ सेहो जाइक । ”
— æअपनासभक समाजक इएह तँ बड़का रोग छैक । अपने करब नहि आ केओ करत तँ ओकरा पतित बनाकए प्रस्तुत करब ।”
— æतैँ तँ कहलहुँ अपन भावनापर नियन्त्रण राखू । … चलू, आब अबेर भ’ गेल !”
— æसे तँ ठीके कहलहुँ । … चलू !”
* * * *
छुट्टीक दिन अबेरतक सुतब हमर आदति अछि । सृजना सेहो बुझाइत अछि अबेरतक सुतले छलीह । जखन चाय बनाकए ओ हमरा जगओलीह तँ आठसँ बेसी भ’ गेल छलैक । कहलन्हि — æ आइ हमरो अबेर भ’ गेल । उठू ने, भानसमे सेहो अबेरे हएत । … हरियर साग सेहो नहि छैक। चौकदिस कनेक देखितिऐक !” आ तैँ बाथरुमसँ निवृत होइतहिं चौकदिस गेल रही । ओहि देवालपर नजरि जाएब स्वाभाविके छल । ओ एखन ओतए नहि छलि । डर भेल, जे कतहुँ कोनो विपत्तिमे तँ नहि फँसि गेल । … केओ उठाकए तँ नहि ल’ गेलैक ? कोन ठेकान ! यौनपिपासुसभक लेल एहन अबलासभ गरम सेकुवा आ सोनक चिरइ होइत छैक । मन खिन्न आ भारी भ’ गेल । सोचए लगलहुँ जे हमरा ओकरा पूछए चाहैत छल । पूछि लेलासँ की बिगड़ि जइतैक ? किछु करए सकितिऐक तँ कमसँकम समयपर तँ होइतैक । फेर राजेशजीक बात मोन पड़ि गेल । भावनामे नहि बहक चाही आ हम अपन डेग तरकारी बजारदिस बढ़ा लेलहुँ ।
ओहि दिन हम साग किनैत काल बेसी मोलमोल्है नहि कएने रही । उनटपुनट सेहो नहि । पालक देखलिऐक आ जे कहलक से दैत सागक झोरा लटकओने घूरि गेल रही । चौकपर फेर नजरि अनायासे ओही देवालपर ठमकि गेल । ओ ओहिना सिन्दूर थोपने बैसलि छलि । भीतरे–भीतर प्रसन्नता भेल छल । बेसाहल चिन्ताक बोझ जेना उतरि गेल होए । लागल, कमसँकम ओकर कोनो ठौर तँ छैक ! रातिमे कतहु रहैति तँ अछि !! ठौर छैक तँ खाइतो–पिबैति अवस्से हएति !!!
घर अएलहुँ तँ राजेशजी एकगोटेक सङ प्रतीक्षा करैत रहथि । नमस्कारपाती भेल । राजेशजीकेभ देखि मन खिल गेल रहए । छुट्टीक दिन हमर सङ इएह दैत छथि । हमर पुरान मित्र छथि । बड्ड रसिक लोक । गम्भीर हास्यमे नीक दक्षता छन्हि । हिनक ठिठोलीमे भरल दार्शनिकता हमरा मोहि लैत अछि । खूब बतिआइत छी हमसभ । अपना पहुँचक विषयसभपर भरिपोख बहस क’ लैत छी आ गम्भीर विषयसभपर राजेशजीक वस्तुपरक विश्लेषणसँ ज्ञानक सङहिं मनोरंजनो भ’ जाइत अछि । … हम पालक राखि सोझे राजेशजी लग अएलहुँ तँ ओ सङहि आएल व्यक्तिसँ परिचय करबैत बजलाह — æ पहिने परिचय करु ! ई छथि स.ई. राम दयाल यादव, एहि टोलक पुलिसक इनचार्ज !! अपनेसभक दिसक छथि । आब सुरक्षाक विषयलेल निश्चिन्ते बुझू । जखन देआदे थनेदार तँ डर कथिक ? आ ताहूमे देआदी झगड़ाक सम्भावना शून्य तँ दुश्मन पड़एले रहताह ने !”
æबड्ड खुशी भेल । वाह !” — हम अपन हर्ष रोकि नहि सकलहुँ — æअबैत रहब । कतेक नीक लगैत अछि । … हम वन विभागमे छी । अही ठामक थनदार छी तँ सहयोगक बेगरता कखनो पड़ि सकैत अछि । … मुदा अहाँसभ छी घुमन्तू तैँ अपन फोन द’ दिअ ! … आ हमरो राखि लिअ ।”
æजी अवश्य !” – सब–इन्सपेक्टर साहेबक आँखि चमकिरहल छल — æजी अपन नम्बर कहलजाय ।” ओ मोबाइल निकालि बजलाह । हम अपन नम्बर कहलिअन्हि आ ओ मीसकाल कएलन्हि । दूनूगोटे सेभ कएलहुँ । ताबत सृजना चाय ल’ अनने छलीह । हुनकोसँ परिचयपात भेलनि । नमस्कार क’ ओहो बैसि गेलीह । हालछेम, गामघरक चर्चा आहेमाहे चलैत रहल । मुदा, रहि-रहि क’ हमरा उएह मौगीक याद अबैत रहए । सोचैत रही जे सृजना उठैथि तँ चर्च करी । तैँ जखन भानसक ध्यान अएलापर ओ उठलीह तँ हम बाजि उठलहुँ — æबाइ द वे, एकटा बात अहाँक ध्यानपर राखि दैत छी !”
æजी, कहलजाओ ने !” — हुनका बुझएलन्हि जे ओ कतेक महत्वपूर्ण छथि ।
æएहि चौकपर एकटा मौगीकेँ हमरासभ देखैत रहैत छिऐक । प्रायः अपनेसभक दिसक अछि । भोरेसँ रातिधरि एकहि ठाम बैसलि रहैति अछि । कखनो स्थान फेरने नहि देखैत छिऐक । उएह सलवारकुर्ती मुदा मोटगर सिन्दूर सभ दिन ताजा रहैत छैक । आँखिमे काजर सेहो । ”
æजी हम जनैत छिऐक ओकरा ! … देवालपर बैसलि रहैति अछि । पुरूब मुहेँ सएह ने ? ” — ओ अपन पुलिसिया स्कील बघारलन्हि ।
æके अछि ओ ? ” — हमर जिज्ञासा बढ़ल । राजेशजी अस्वभाविक रुपसँ चुप्प रहथि ।
æहमरा लगैत अछि, ओ मानसिक रुपसँ बीमार अछि । पूछताछ कएने रहिऐक । किछु बजिते नहि अछि । सभ बातमे चुप्पी । … हम जहिआ एतए ज्वाइन कएलहुँ, छौंड़ासभ पकड़िकए अनने रहए । कहैत रहए जे ओहि दिवालपर भरि दिन चुपचाप बैसलि रहैति अछि । अबेर राति फेर गायब भ’ जाइत अछि आ सबेरे ९ बजेक बाद फेर ओत्तहिं ।” — यादव रिपोर्टक अन्दाजमे कहलन्हि ।
æकी पता लगएबैक ? किछु बाजए तखन ने ! … खाना देलकैक छौंडाÞसभ तँ हबड़हबड़ खा’ लेलकि आ हाथ धो क’ फेर चुपचाप बैसि रहलि । हम कहलिऐक जे भिनसरमे छोड़ि दिअहीक । … खबरदार जे कोनो शिकायत सुनए पड़ए ! ” — सब–इन्सपेक्टर अपनाकेँ नीक प्रमाणित करैत कहलन्हि ।
æहूँ !” — हम नमहर साँस तनैत कहलिऐक ।
æजी ! … छोड़लजाय । एहन बहुत छैक । कतेकक पाछाँ पड़ब ? … माइक जीरोजीरो फोर … । ” — कहैत ओ बाहर निकलि गेलाह, वाकीटाकीमे घरघराइत केओ किछु कहैत रहैक । कनेक कालक बाद घुरलाह तँ कहलन्हि — æहमरा तँ दौड़ि जाय पड़ल । नमस्कार । … फेर कहिओ आएब ।” आ ओ तेजीसँ निकलि गेलाह ।
æभेल कि ने ! … अहाँकेँ कोन सूरपर चढ़ल अछि ओ मौगी, से नहि जानि ! ने चिन्हा ने जानी आ तैयो एतेक किआ परेशानी !! … नहि बुझि सकलहुँ ।”— राजेशजी तमसाइत बजलाह —æपढ़ाकए चलि गेल ने । की बुझने हएत ओ !”
æ की बूझत ? कोनो अनर्गल बात तँ छैक नहि । कहए ई चाहने रहिऐक जे ओ किनसाइत किछु पता लगबैत ! ओकरो जानकारी तँ छैक । आखिर ओ मौगी समस्यामे अछि से बूझएमे तँ आएल !!” — हम राजेशजीकेँ समझबैत कहलिअन्हि —æओ भूखल रहैति अछि । असहाय अछि !”
æ अहाँक भावना हम बूझि सकैत छी मुदा एहन तँ कतेको अछि । अहाँ सभकलेल करए सकबै ? ओ मौगी अछि तँ बेशी ध्यान चलि गेल, सएह ने !” — राजेशजी नहि जानि कोन अर्थमे बुझने रहथि, तथापि हुनक हमराप्रतिक सकारात्मक आ सहयोगी दृष्टिकोणपर शंका नहि भेल । ओ अपना हिसाबेँ हमरा भसिआएसँ बचबए चाहैत छलाह । धमकबैत कहलन्हि — æभौजीकेँ कहि दैत छिअन्हि !” हम अपन हाथक इशारासँ मना करैत उठि गेलहुँ । ओहो संकेत बुझैत साँझमे फेरो आएब कहैत उठि गेलाह । जीमे दम आएल । सृजनाकेँ ओना सुनओनाइ कहुना नीक नहि होइत । चाहे शिक्षित होए वा निरक्षर आखिर माउगि तँ माउगे होइत अछि ने ! यदि कहबो करबन्हि तँ हमहीं किए नहि कहबन्हि । हम अपन माथ झटकलहुँ आ बाथरुममे स्नानहेतु पैसि गेलहुँ ।
* * * *
रबी एहि चौकक दादा अछि । सभ छौंड़ासभ ओकरे पाछाँ रहैत छैक । अछि तँ ददे ! दादागिरीक सभ गुण छैक आ तैँ सभ किछु करैत अछि !! मुदा, अछि रचनात्मक । एहि टोलक लोकक सहयोगी । बिआह–दान आ सभ सांस्कृतिक, वैकासिक तथा सार्वजनिक काजमे बेस सक्रिय रहैत अछि । टोलक स्वीरेज, जल–प्रवन्धसँ ल’ क’ सड़क विभाग सड़क बनबैत अछि तखनो ओ हाजिर रहैत अछि । इएह कारण छैक जे सभ ओकरा पसिन करैत छैक । हमरो ओ नीक लगैत अछि । एहन दादा टोलक लेल नीके होइत छैक । … ओकर नियमसभ छैक । टोलमे केओ चोरी-चकारी, छेड़-छिनरिपन, बेईमानी नहि करत आदि–आदि । किछु भेलैक आ पता लागि गेलैक तँ ओ सम्बन्धित लोकसभकेँ बैसाओत आ दण्ड–जुरमाना करत । निर्णय ओकरे होइत छैक मुदा करैत अछि ओ सम्भव न्याय । हँ, ओ दोकानदारसभसँ महीनबारी लैत अछि । चुनावमे जकरा कहतैक तकरे भोट दिऔक से ओकर आग्रह रहैत छैक । लोक मानबो करैत छैक । ओना जे पहिनहिंसँ कोनो पार्टी धएने रहैत अछि से अपना मने भोट खसाबो मुदा टोलमे ओकरे प्रचार चलतैक !
रबी हमरा बहुत आदर करैत अछि । कारण हमरा नहि बूझल अछि । भ’ सकैत अछि एहि टोलक पुरान बासी भेलाक कारणेँ एना करैत हुअए । २५ बरस पहिने हम एहि टोलमे अएलहुँ तँ ओ बच्चे रहए । ओहि दिन दोकानपर गेल रही तँ रबी भेँट भ’ गेल । नमस्कार कएलक । हमहूँ हालचाल पुछलिऐक । ओ नीक कहैत दुनू हाथ जोड़ने ठाढ़े रहल । आगाँ की पुछिऔक से फुड़ाएल नहि । मुँहसँ बहरा गेल —æरबी, एकटा बात पुछिअह ?”
æजी, कहलजाय ने !” — ओ सावधानीसँ आग्रह कएलक ।
æ चौकपर ओ जे मौगी बैसल छैक से के छैक ? सभ दिन अहिना चुपचाप बैसलि रहैति अछि !”
æहमहुँ अहिना देखैत छिऐक । ककरोसँ किछु बजैति नहि अछि । केओ किछु खाएलेल दैत छैक तँ झट्ट द’ ल’ लैति अछि बस ! … शुरुमे लागल जे एकरा किछु सहयोगक आवश्यकता छैक । घुमाफिरा क’ पुछलिऐक, मुदा कोनो उत्तर नहि देलकि तँ छोड़ि देलिऐक । रातिमे अबेरतक एतए रहैति अछि । पता नहि फेर कतए चलि जाइत अछि । एहि टोलमे तँ ओकर घर वा डेरा नहि छैक ! प्रायः मति खराब छैक वा केओ असगर छोड़ि देने छैक ।” — ओ अपन अन्दाज कहलक — æएहि टोलक ओकरा केओ किछु क’ नहि सकैत अछि । दोसर ठामक बात नहि जानी । … हँ, एक दिन पुलिससभ पकड़ि क’ ल’ गेल रहैक । संगीसभ सुनओने रहए । कहाँदोन ओ कोनो प्रतिकार नहि कएलकि । तैँ हमहूँसभ अन्ठा देलिऐक ।”
æहूँ… !” — हम कनेक गम्भीर भ’ गेल रही आ चोट्टहिं घुरि गेल रही ।
* * * *
एहि बीचमे नहि जानि कतेक महीना भ’ गेलैक । हम ओकर चर्च कएनाइ छोड़ि देलहुँ । हँ, जाइत-अबैत ओकरा देखिऐक जरूर । ओकराबारेमे जानएक उत्कण्ठा मेटा नेने रही । ओहि दिन आफिस जाइत काल चौकपर पहुँचलहुँ तँ चौकपर भीड़ लागल रहैक । उत्सुकता जागल । मोटरसाइकल ठाढ़ कए भीड़दिस बढ़लहुँ । उएह मौगी घामेपसीने नहाएल चिचिआइत रहए । कखनो केश तँ कखनो अपने लत्ता नोचए । कखनो लोककेँ देखि भोकासी पारि कए घेओना पसारए । आँखि कहैक जेना ओकर सभकिछु केओ छिनि नेने होइक । निरीह आखियेँ ओ लोककेँ देखए आ फफकि-फफकि कानए । आ फेर पहिनहिं जकाँ कखनो केश तँ कखनो अपने लत्ता नोचए । साँस भाथी जकाँ ऊपर-नीचा होइक । … हम सुन्न भ’ गेल रही । कोलाहल रहैक । के की कहैक जानि-बुझि नहि सकलिऐक । … ओ आब खूब चिकरए लागलि छलि । ओकर भाषा नीक छलैक । लागल निश्चितेँ पढ़लि-लिखलि अछि । ओ जोर-जोरसँ चिकरैति रहए – “ हँ, हम चौकपरक मौगी छी ! … अही योग्य !! … सभ भोगू ! … तागत देखाऊ !! … चौकपरक मौगीपर … जे निरीह अछि … आ ने जकर केओ रक्षक छैक … तकरापर जोरजुलुम करू, पुरुषत्व देखाऊ ! … बाप रे ! … हम आब चौकपर मौगी छी !! ”
लागल जेना खसि पड़ब । स.ई. यादवजीक सेहो बदली भ’ गेल छलन्हि । ककरा कहिऔक ? आन दिन आनन-फाननमे पुलिस पहुँच जाइत छल । आइ पुलिससभ कतहुँ देखाइ नहि पड़ैत अछि, जेना ओ सभ अपने डेराएल नुकाएल होए । आफिस नहि जा सकलहुँ । कहुना डेरा अएलहुँ आ ओछाओनपर पसरि गेलहुँ । लागल, हमहुँ अपराधी छी । ओकरा पूछने रहितिऐक आ जौँ ओ बतओने रहैति तँ जरुर कोनो ऊपाय निकलल रहितैक । आइ एहन स्थिति नहि अबितैक ! ‘लोक की कहत ?’ – एहि डरेँ नहि डेरइतहुँ तँ एना नहि होइतैक । हम अपराधी छी ! चारूभरक लोक अपराधी अछि !! आओरक छोडू, हम ठीके अपराधी छी !!!
February 21, 2010
(स्रोत : Brikhesh’s Blog)


text:
महात्मा गांधी शिक्षण संस्थान, लहेरियासराय द्वारा आयोजित एहि संगोष्ठी मे मुख्य अतिथिक रुप मे सम्बोधित करैत आकाशवाणी पुर्णियाँ केँ केंद्राध्यक्ष डॉ. प्रभात नारायण झा कहलनि कि जाधरि जमीन सभक केबाला लिखब आओर प्राथमिक शिक्षा मैथिली मे नहि आरंभ होयत ताधरि संवैधानिक मान्यता केर असली लाभ नहि भेट सकत। मुख्यवक्ता डॉ. अशोक कुमार मेहता कहलनि कि मैथिली क' अधिकार तँ भेट गेल, आब मैथिल क' अप्पन कर्तव्य सभक प्रति सचेष्ट हेबाक आवश्यकता अछि।
एहि अवसर पर मैथिली भाषा क' संविधानक आठवीं अनुसूची मे शामिल करेबा मे महती भूमिका केर निर्वहन करनिहार मैथिलीक प्रख्यात गीतकार व साहित्यकार एवं भारत निर्वाचन आयोगक आइकॉन मणिकांत झा क' पाग चादर व अभिनन्दन पत्र समर्पित करी सम्मानित कायल गेलनि।
पं. विनय कुमार झा द्वारा गाओल गोसाउनिक गीत सँ आरंभ भेल एहि कार्यक्रम मे आगत अतिथि सभक स्वागत करैत महात्मा गाँधी शिक्षण संस्थान केँ निदेशक हीरा कुमार झा कहलनि कि मैथिली क' संवैधानिक दर्जा तँ भेटल मुदा जाधरि मैथिली क' राज काज केर भाषा आओर प्राथमिक शिक्षा मे शामिल नहि कायल जायत ताधरि ऐहिक पूर्ण लाभ समाज क' नहि भेटत। विशिष्ट अतिथि केर रुप मे उपस्थित एम.आर.एम कॉलेज केँ प्रधानाचार्य डॉ. विद्यानाथ झा कहलनि कि सरकारी आओर नीजी शैक्षणिक संस्थान सभमें मैथिली पढ़ायब अनिवार्य होयबाक चाही।
भारतीय संविधान मे मैथिलीक चौदह वर्ष भेलाक उपलक्ष म' चौदह मोमबत्ति ज़रा सभकियो मैथिली अधिकार दिवस केर ख़ुशी मनौलनि। नवीन कुमार झा केर धन्यवाद ज्ञापन सँ संपन्न भेल एहि कार्यक्रम मे प्रवीण कुमार झा, अशोक कुमार चौधरी, मनीष सिन्हा, नीलम झा, दीपक कुमार, रामकुमार झा, प्रकाश चौधरी, बी एन झा, संतोष कुमार, कृष्ण कुमार चौधरी, नवल किशोर झा सहित अनेको लोग उपस्थित छलथि।


text:
कोनो फ़िल्मक निर्माणक पाछुमे कैकटा आदमीक सहयोग आ श्रम होयत
अछि। बॉलिवुडमे छोटका या बड़का पर्दाके पाछुमे काज केनिहार एहने मैथिलमे एकटा पैघ
नाम अछि कुणाल ठाकुर जेकि हिन्दी फिल्म आर टीवी जगतमे बहुत रास फ़िल्म आ सीरियलक प्रोडक्शन क’ चुकल छैथ।
मूल रुपसं मधुबनीक रहनिहार कुणाल जी सहायक प्रोडक्शन मैनेजरक
रुपमे प्रसिद्ध फ़िम निर्देशक हैरी बाबेजाक संग फ़िल्म लव स्टोरी 2050, राइजिंग
स्टार एन्टरटेनमेंट बैनर के अधीन बनल फ़िल्म “ अल्लाह के बन्दे”, “ दे ताली”क समस्त ग्राउन्ड वर्क, “ऑल द बेस्ट”,आदिमे
काज कएने छैथ। एहिके अतिरिक्त, कुणाल जी प्रोडक्शन नियंत्रक के रुपमे सेहो बहुत
रास काज कएने छैथ जाहिमे बीग डैडी प्रोडक्शनक शो फ़िल्म “तेरे मेरे फ़ेरे”, केतन
मेहता द्वारा निर्देशित “माझी द माउन्टेन मैन” , फ़िल्म “गुलमोहर” आदि शामिल अछि।
कुणाल जी फ़िल्म आ सीरियल के साथ साथ कैकटा एड फ़िल्ममे सेहो काज
केने छैथ ।
मैथिली फ़िल्ममे सेहो एहन मैथिल प्रतिभाक योगदानक अपेक्षा अछि।
ओना त’ कुणाल जी मुम्बईमे मिथिला-मैथिलीक संस्थासं जुड़ि काज कए रहला अछि, आशा अछि भविष्यमे
मैथिल फ़िल्मक निर्माणमे कुणाल जी पदार्पण करताह आ मिथिला- मैथिलीक पताका सगरो
फ़हरैता। मैथिली सिने दिससं कुणाल जीकें बहुत रास शुभकामना!